Optimistinis urvas
48°44′33″ š. pl. 25°59′37″ r. ilg.﻿ / ﻿48.74250°š. pl. 25.99361°r. ilg.﻿ / 48.74250; 25.99361 Optimistinis urvas (ukr. Оптимістична печера) – karstinis urvas Vakarų Ukrainoje. Bendras ištirtas ilgis yra 230,5 km. Jo vieta – Koroliovkos kaime Borščivo (Борщів) rajone Ternopilio srityje. Tai ilgiausias pasaulio gipso urvas, arba trečias – tarp visų sausumos urvų, po Mamuto ir Jevelio urvų. Urvas surastas 1966 m. Jo atskiros išsiraizgiusios dalys užima apie 2 ha plotą, išsidėstę vidutiniame 20 m gylyje. Daugelis jų užneštos moliu, sutinkami stalaktitai, heliktitai, kiti panašūs urviniai dariniai.